Den store efterårsferie-guide i Odense
Den store efterårsferie-guide: Det bedste du kan lave i Odense
11. okt 2018, kl. 19:10 Skrevet af: Redaktionen
Går du og funderer over spørgsmålet ”hvad sker der i efterårsferien?” i Odense eller tænker du; hvad skal vi lave?
Så tjek vores efterårsferieguide.
Vi samlet en lang række skønne og fantastiske tilbud i form af gratis aktiviteter, gratis oplevelser og meget andet sjov og underholdning, som du ikke må gå glip af i din efterårsferie her.
Festivalsprogrammet løber over dagene 18.-20. oktober og er spækket med oplevelser for magikere og barnlige sjæle i alle aldre – børn såvel som voksne.
Oplev blandt andet eliksirværksteder, magisk dyr, nordiske mesterskaber i Quidditch med 13 deltagende hold og en festmiddag på Nordheim.
Oplev badminton i verdensklasse
I hele efterårsferien kan du se verdensklasse badminton, når Odense for 12. gang er vært for Denmark Open (Danisa Denmark Open presented by Victor).
Denmark Open er én af verdens fem største badmintonturneringer, og det er dermed den mest prestigefyldte turnering i Danmark – med de højeste pengepræmier på spil.
Derudover har turneringen for ottende år i træk status som en Superseries Premier.
Du kan blandt andet møde vores lokale verdensmester Viktor Axelsen og se ham spille kamp i Odense Idrætspark.
Du kan sikre dig en billet og læse mere om Denmark Open her
Bliv Elver for én dag i Fyrtårnet
Oplev Elverhøjs magiske univers, når kulturhuset Fyrtårnet byder børnene på leg og kreative aktiviteter i efterårsferien.
Gennem levende fortælling med fokus på H.C. Andersens eventyr om Elverkongens fest, kan børnene klæde dig ud som Elverpige eller Elverdreng samt mange andre sære væsener fra den gamle fortælling.
Læs mere om fortællingen af Elverkongens fest og se det fulde program her
Tag på Kartoffelferie i det Fynske
Det er ikke en rigtig efterårsferie uden en rigtig kartoffelhøst.
Derfor inviterer den Fynske Landsby dig og familien med en tur på marken kl. 13.00.
Ligesom i gamle dage, får man her mulighed for at grave sine egne kartofler op.
Ikke nok med det, byder ugen også på andre interessante aktiviteter såsom at støbe lys og lave roemænd.
Derudover vil kokkepigerne vise hvordan landhusholdningen foregik dengang og mon ikke at der er en lille smagsprøve undervejs?
Sjove aktiviteter med danske vikinger og jernalderfolk
I den hyggelige jernalderlandby Odins, er der i efterårsferien flyttet en masse vikinger og jernalderfolk til.
De har bragt en masse udstyr med sig – lige fra soveskind, værktøj til en masse andet grej fra fortidens håndværk.
Der vil også være sjove aktiviteter for børnene.
Programmet opdateres løbende her
Mød Storm Troopers fra Star Wars
Tag med familien med på besøg hos Brandts, som netop har planlagt en masse oplevelser I kan være sammen om i efterårsferien.
Oplev blandt andet den nyåb­ne­de san­seud­stil­ling – “Kom og besøg mig en dag” eller gå om­bord i sci­en­ce fi­ction uni­ver­set i ud­stil­lin­gen INTO THE UNK­NOWN og find svar på hvordan genren opstod og hvorfor det er blevet så populært hos folk i alle aldre.
Se alt fra fra sjældne tegneserier til nogle af genrens store ikoner såsom Darth Vader og Stormtroopers fra Star Wars eller oplev vaskeægte dukketeater ,når Duk­ke­te­a­tret Sva­nen tirsdag og torsdag giver fo­re­stil­ling i Kunst­pau­sen kl. 11 og igen 13.
Se det fulde efterårsprogram her
En (u)hyggelig sjov efterårsferie i Odense Zoo
Den bliver den vildeste efterårsferie hos Odense Zoo, som har planlagt et festligt program fyldt med sjove og (u)hyggelige aktiviteter for både børn og voksne.
Man kan blandt andet give græskar til dyrene, smage på melorme, tage med Halloween-ekspressen eller besøge dyrekirkegården og det hjemsøgte zombiehus.
Alt det og meget mere kan du opleve hos Odense Zoo i efterårsferien.
Der er selvfølgelig heller ingen Halloween uden en rigtig skattejagt. Her kan man gå på jagt efter edderkopperne i grotten og alle deltagere vil være med i lodtrækningen om årskort til Zoo.
Vil du vide, hvad der sker på dagen for dit besøg? Se det fulde dagsprogram og få overblik over alle aktiviteter her
Bliv lokomotiv lærling for én dag
Mød Danmarks første lokomotiv ODIN, når Danmarks Jernbanemuseum inviterer på leg og læring i efterårsferien.
Odin er en tro kopi af Danmarks første lokomotiv og hver dag kan man opleve et interaktivt teater, hvor handlingen udspiller i årene omkring 1847, da den første jernbane i det danske kongerige åbnede.
I løbet af uge 42 vil der ske en masse spændende ting, som familien kan være sammen omkring.
Børnene kan også prøve at blive lokkomotiv lærling for en dag og modtage både et lærlingebevis og et flot ODIN-badge
Se hele efterårsprogrammet her
Læste du også vores artikel om, at du kan komme ud og køre i ægte veterantog med afgang fra Odense til henholdsvis Tommerup, Nyborg og Middelfart? Tjek det ud her
Harry Potter på storskærm og live symfoniorkester
Fredag d. 19. oktober kl. 19.30 åbner ODEON dørene op og byder på musik, magi og film.
ODEON viser nemlig den anden Harry Potter film i rækken: Harry Potter og Hemmelighedernes Kammer.
Læs mere om filmkoncerten her
Mens filmen ruller over det store lærred, spiller et kæmpe symfoniorkestre alle de uforglemmelige sange fra Harry Potter og Hemmelighedernes Kammer.
Harry Potter koncert for hele familien
Traditionen tro rundes de Magiske Dage af i Odense Koncerthus, lørdag d. 20. oktober kl. 15.00 og igen 17.00.
Her kan du og familien opleve en masse talentfulde dansere og skuespillere optræde, når de lever sig ind i den magiske Harry Potter verden.
I et tæt samarbejde mellem Det Kgl. Teaters Balletskole Odense og FLOW Dance Academy, vil de i en sammensmeltning skabe magiske øjeblikke og overraske dig og dine sanser under hele koncerten.
Børnefestival og massere forestillinger
Så er de herlige børn igen i centrum, når Tumble klubben inviterer på alt det bedste indenfor børneteater verdenen.
Forestillingerne foregår både på Nørregaards Teater og på Kulturmaskinen Odense.
Hele uge 42 er spækket med forskellige forestillinger for både børn og barnlige sjæle.
Oplev blandt andet forestillingen 7 med et slag inspireret af brødrende Grimms eventyr Den tapre skrædder eller se den rørende forestilling ”Gå på line”.
Find billetter og priser til de forskellige forstillinger her
Husk hvis du er medlem af Tumle klubben, får du en gratis fribillet ved køb af 3.